প্রাথমিকে শিক্ষক নিয়োগ মামলায় স্বস্তিতে রাজ্য সরকার। ২০০৯-এর শিক্ষক নিয়োগের প্যানেল পুনর্বিন্যাস করার নির্দেশ খারিজ হয়ে গেল ডিভিশন বেঞ্চে। এর আগে প্যানেল পুনর্বিন্যাসের নির্দেশ দেন বিচারপতি দেবাংশু বসাকের সিঙ্গল বেঞ্চ।
 ওয়েব ডেস্ক : প্রাথমিকে শিক্ষক নিয়োগ মামলায় স্বস্তিতে রাজ্য সরকার। ২০০৯-এর শিক্ষক নিয়োগের প্যানেল পুনর্বিন্যাস করার নির্দেশ খারিজ হয়ে গেল ডিভিশন বেঞ্চে। এর আগে প্যানেল পুনর্বিন্যাসের নির্দেশ দেন বিচারপতি দেবাংশু বসাকের সিঙ্গল বেঞ্চ। ২০০৯-এ প্রাথমিক শিক্ষক নিয়োগের পরীক্ষার পর পিটিটিআই প্রশিক্ষণপ্রাপ্তরা অভিযোগ করেন, নিয়ম অনুযায়ী তাঁদের অতিরিক্ত ২২ নম্বর দেওয়া হয়নি। এনিয়ে হাইকোর্টে মামলাও করেন কয়েকজন। হাইকোর্টের সিঙ্গল বেঞ্চ নির্দেশ দেয়, প্রশিক্ষণ প্রাপ্ত ২২ নম্বর যোগ করে নতুন করে প্যানেল প্রকাশ করতে হবে। খারিজ করতে হবে আগের প্যানেল। এই নির্দেশের ফলে প্রায় ছয় বছর ধরে কর্মরত প্রাথমিক শিক্ষকদের একাংশের চাকরি অনিশ্চিত হয়ে পড়ে। এরপরই সিঙ্গল বেঞ্চের নির্দেশের বিরুদ্ধে হাইকোর্টে মামলা করে রাজ্য সরকার। সেই মামলায় ২০০৯-এর প্যানেলকে বৈধ বলে রায় দিল বিচারপতি সৌমিত্র পাল ও বিচারপতি মীর  দারাশিকো-র ডিভিশন বেঞ্চ।